|  |
| --- |
|  |
| Klaipėdos miesto savivaldybės |
| tarybos  |
| sprendimu Nr.  |

**IKIMOKYKLINIO IR PRIEŠMOKYKLINIO UGDYMO organizavimo MODELIŲ Klaipėdos miesto savivaldybės švietimo įstaigose APRAŠas**

**I SKYRIUS**

**BENDROSIOS NUOSTATOS**

1. Ikimokyklinio ir priešmokyklinio ugdymo organizavimo modelių Klaipėdos miesto savivaldybės švietimo įstaigose aprašo(toliau – Aprašas) paskirtis – nustatyti ikimokyklinio ir priešmokyklinio ugdymo modelius (toliau – Modelis) ir jų įgyvendinimo ypatumus Klaipėdos miesto savivaldybės (toliau – Savivaldybės) švietimo įstaigose, vykdančiose ikimokyklinio ir priešmokyklinio ugdymo programas (toliau – Švietimo įstaiga).

2. Aprašas parengtas vadovaujantis Lietuvos Respublikos švietimo įstatymu ir kitais ikimokyklinį ir priešmokyklinį ugdymą reglamentuojančiais teisės aktais.

3. Ikimokyklinio ir priešmokyklinio ugdymo organizavimo forma yra ikimokyklinio ar priešmokyklinio ugdymo grupė (toliau – Grupė).

4. Modelis – Grupės darbo ir veiklos ypatumų visuma: ugdymo vieta, trukmė (per savaitę, parą), teikiamos paslaugos vaikui, ugdomoji kalba, mokytojų ir kitų specialistų, dirbančių Grupėje, skaičius.

**II SKYRIUS**

**UGDYMO ORGANIZAVIMAS**

5. Nepriklausomai nuo Modelio, ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą pagal Modelį nustatytą laiką.

6. Grupės pagal Modelius formuojamos iš to paties arba skirtingo amžiaus vaikų, užtikrinant vaiko dienos ir ugdymo režimo fiziologinius ir amžiaus ypatumus bei pagal higienos normą nustatytas vaiko ugdymo sąlygas.

7. Grupės pagalpaskirtį gali būti skirstomos į bendrosios, specializuotos ar specialiosios paskirties Grupes:

7.1. *bendrosios paskirties Grupės* yra tada, kai Grupėje ugdomi vaikai, neturintys specialiųjų ugdymosi poreikių, arba Grupėje integruotai ugdomi specialiųjų ugdymosi poreikių turintys vaikai;

7.2. *specializuotos paskirties Grupės* yra tada, kai Grupėje ugdomi vaikai, turintys įgimtų ar įgytų sveikatos problemų, tačiau neturintys didelių ir labai didelių specialiųjų ugdymosi poreikių. Šiose Grupėse teikiamos sveikatinimo ir kitos reikalingos paslaugos, susijusios su vaiko sveikata. Specializuotose grupėse gali būti ugdomi alergiški, dažnai sergantys kvėpavimo takų ligomis, ortopedinių, laikysenos ir kitų sveikatos problemų turintys vaikai;

7.3. *specialiosios paskirties Grupės* yra tada, kai Grupėje ugdomi vaikai, turintys įgimtų ar įgytų didelių ar labai didelių specialiųjų ugdymosi poreikių.

8. Grupių komplektavimas:

8.1. Grupėje negali būti viršijamas higienos normoje pagal amžiaus grupes nurodytas vaikų skaičius. Vaikų skaičius bendrosiose ir specializuotose Grupėse priklauso nuo į jas integruotų didelių ar labai didelių specialiųjų ugdymosi poreikių turinčių vaikų skaičiaus. Tokiose Grupėse vaikų skaičius mažinamas pagal principus, nurodytus higienos normoje: vienas sutrikusio intelekto, kurčias, neprigirdintis, aklas, silpnaregis, turintis judesio ir padėties, elgesio, žymių kalbos ir komunikacijos, įvairiapusių raidos sutrikimų ar kompleksinę negalią vaikas, ugdomas integruotai, prilyginamas dviem tos grupės, kurioje ugdomas, vaikams, todėl atitinkamai mažinamas nustatytas grupės vaikų maksimalus ir minimalus skaičius;

8.2. komplektuojant Grupes pagal vaikų amžių vertinama, kiek vaikui sueina metų tais kalendoriniais metais;

8.3. pagal Grupės paskirtį nustatomas maksimalus (pagal higienos normą) ir minimalus vaikų skaičius Grupėje:

8.3.1. bendrosios ir specializuotos paskirties:

|  |  |  |
| --- | --- | --- |
| Vaikų amžius Grupėje | Maksimalus vaikų skaičius | Minimalus vaikų skaičius |
| nuo gimimo iki 3 metų | 8 | 6 |
| nuo 2 iki 3 metų | 15 | 11 |
| nuo 3 metų iki pradinio ugdymo pradžios | 20 | 15 |

8.3.2. specialiosios paskirties:

|  |  |  |
| --- | --- | --- |
| Raidos sutrikimas ar negalia | Maksimalus vaikų skaičius | Minimalus vaikų skaičius |
| vidutiniai, žymūs ir labai žymūs intelekto sutrikimai | 6 | 4 |
| silpnaregystė | 10 | 8 |
| klausos sutrikimai | 6 | 4 |
| žymūs kalbos ir kitų komunikacijų sutrikimai | 10 | 8 |
| judesio ir padėties sutrikimai | 8 | 6 |
| įvairiapusiai raidos sutrikimai ar kompleksinė negalia | 6 | 4 |
| kompleksinė negalia (ir judesio bei padėties sutrikimai) | 3 | 2 |
| mišri specialioji grupė\* | 10 | 8 |

\*mišrioje specialiojoje grupėje vienas vaikas, turintis įvairiapusių raidos sutrikimų ar kompleksinę negalią, aklasis prilyginamas dviem tos grupės vaikams, o turintis kompleksinę negalią (ir judesio bei padėties sutrikimų) – trims grupės vaikams, todėl atitinkamai mažinamas grupės vaikų maksimalus skaičius.

8.4. priklausomai nuo Švietimo įstaigos galimybių, gali būti steigiamos jungtinės Grupės, kai nesusidaro nustatytas priešmokyklinio amžiaus vaikų skaičius. Jeigu daugiau nei pusė grupės vaikų yra ikimokyklinio amžiaus, grupėje dirba ikimokyklinio ugdymo auklėtojas, o jeigu priešmokyklinio amžiaus – priešmokyklinio ugdymo pedagogas. Priešmokyklinio ugdymo Grupėse, veikiančiose pagal patvirtintus 10,5 val., 9 val., 12 val. veiklos Modelius dirba du priešmokyklinio ugdymo pedagogai;

8.5. jeigu Grupėje yra mažiau vaikų nei nustatytas minimalus vaikų skaičius, dėl tokios priešmokyklinio ugdymo Grupės iškomplektavimo ar jungtinės priešmokyklinio ugdymo Grupės steigimo sprendimą priima Savivaldybės taryba, dėl ikimokyklinės Grupės iškomplektavimo ar jungtinės ikimokyklinės ugdymo Grupės steigimo sprendimą priima Savivaldybės administracijos direktorius.

9. Ikimokyklinis ugdymas teikiamas vaikui nuo gimimo iki kol pradedamas teikti privalomas priešmokyklinis ugdymas. Lietuvos Respublikos švietimo ir mokslo ministro (toliau – Švietimo ir mokslo ministras) ir Lietuvos Respublikos socialinės apsaugos ir darbo ministro nustatyta tvarka privalomas gali būti ir ikimokyklinis ugdymas.

10. Privalomas priešmokyklinis ugdymas teikiamas vienerius metus vaikui, kuriam tais kalendoriniais metais sueina 6 metai. Priešmokyklinis ugdymas gali būti teikiamas anksčiau tėvų prašymu, vadovaujantis Švietimo ir mokslo ministro įsakymu patvirtintu Vaiko brandumo mokytis pagal priešmokyklinio ir pradinio ugdymo programas įvertinimo tvarkos aprašu, bet ne anksčiau, negu jam sueina 5 metai.

11. Įvertinus ikimokyklinio ir priešmokyklinio amžiaus vaikų švietimo poreikius bei Švietimo įstaigų galimybes, kasmet iki kovo 31 d. Savivaldybės ikimokyklinio ugdymo Grupių skaičių ir ugdymo jose Modelį nustato Savivaldybės administracijos direktorius, priešmokyklinio ugdymo Grupių skaičių ir ugdymo jose Modelį – Savivaldybės taryba. Grupių skaičius ir ugdymo jose Modelis gali būti tikslinamas kasmet iki rugsėjo 1 d.

**III SKYRIUS**

**GRUPĖS VEIKLOS MODELIAI**

12. Nustatyto Modelio ikimokyklinis ugdymas vykdomas pagal švietimo įstaigos vadovo patvirtintą ir suderintą su Klaipėdos miesto savivaldybės Ugdymo ir kultūros departamento Švietimo skyriumi (toliau – Švietimo skyrius) Ikimokyklinio ugdymo programą, kuri yra rengiama vadovaujantis Švietimo ir mokslo ministro įsakymu patvirtintais Ikimokyklinio ugdymo programų kriterijų aprašo reikalavimais.

13. Nustatyto Modelio priešmokyklinis ugdymas vykdomas pagal Priešmokyklinio ugdymo bendrąją programą, patvirtintą Švietimo ir mokslo ministro įsakymu. Švietimo įstaiga, atsižvelgdama į šią programą, nustato ugdomosios veiklos planavimo formą ir terminus Rekomenduojamas 160 dienų ugdomosios veiklos laikotarpis. Programos įgyvendinimo laikotarpiu rekomenduojama organizuoti vaikų, ugdomų pagal priešmokyklinio ugdymo programą, atostogas pagal bendrojo ugdymo mokykloms nustatytą mokinių atostogų laiką ir tėvų (globėjų, rūpintojų) (toliau – tėvų) poreikius.

14. Skiriant Grupės pedagoginių ir nepedagoginių darbuotojų etatus, atsižvelgiama į tai, kad vienu metu Grupėje su vaikais būtų ne mažiau kaip du suaugę asmenys: vienas priešmokyklinio ar ikimokyklinio ugdymo pedagogas (auklėtojas) ir auklėtojo padėjėjas arba du pedagoginiai darbuotojai, iš kurių vienas yra priešmokyklinio ar ikimokyklinio ugdymo pedagogas (auklėtojas) (toliau – pedagoginiai darbuotojai). Ši nuostata netaikoma visuose Grupių veiklos Modeliuose vaikų atvedimo į Grupę, jų pasiėmimo laiku, 24 val.(savaitinės) trukmės Grupės veiklos Modelyje vaikų nakties miego metu ir vaikų priežiūros laiku.

15. Modeliai sąlygiškai vadinami atsižvelgiant į pagrindinę Modelio sudedamąją dalį –Grupės veiklos trukmę. Jie gali būti 4 val., 9 val., 10,5 val. (bazinis), 12 val., 24 val. (savaitinis).

16. Grupės veiklos trukmė skirstoma į: ugdomosios veiklos trukmę; laiką, skirtą vaikų atvedimui į Grupę ir pasiėmimui iš jos į namus; vaikų priežiūrą:

16.1. ugdomosios veiklos laikas – tai laikas, skirtas patvirtintoms Ikimokyklinio ir Priešmokyklinio ugdymo programoms įgyvendinti, taip pat vaikų dienos režimui užtikrinti numatytas laikas (pusryčiams, priešpiečiams, pietums, pavakariams, vakarienei, pietų miegui);

16.2. vaikų atvedimo į Grupę ir pasiėmimo iš jos į namus laikas – tai laikas, kai vaikai būna Grupėje iki ugdomosios veiklos pradžios ir po jos, priklausomai nuo nustatyto Grupės veiklos modelio. Jis skirtas individualiam darbui su vaikais ir pokalbiui su tėvais apie vaiko pažangą, savijautą ir kt.;

16.3. vaikų priežiūros laikas – tai laikas, kai, tėvų pageidavimu, vaikai atvedami į Grupę anksčiau ir / ar pasiimami iš jos vėliau nei nustatyta 10,5 val. (baziniame) veiklos Modelyje. Už vaikų priežiūros papildomai teikiamą paslaugą 12 val. Grupės veiklos Modelyje (atskirais atvejais, nurodytais 21.3 ir 21.4 papunkčiuose, 24 val. Grupės veiklos Modelyje) yra mokama. Atlyginimo dydį už šią paslaugą nustato Savivaldybės taryba.

17. **10,5 val. Grupės veiklos Modelis:**

17.1. šis Modelis yra pagrindinis ir, kaip bazinis, taikomas visose bendrosios, specialiosios ir specializuotos paskirties ikimokyklinio ir priešmokyklinio ugdymo Grupėse:

|  |  |  |  |  |
| --- | --- | --- | --- | --- |
| Grupės veiklos trukmė (val. per parą) | Grupės ugdomosios veiklos trukmė (val. per parą) | Ugdomoji kalba | Darbuotojų etatų skaičius | Ugdymo vieta |
| ikimokyklinio ugdymo auklėtojas, priešmokyklinio ugdymo pedagogas | auklėtojo padėjėjas / mokytojo padėjėjas |
| Bendrosios paskirties Grupėje |
| 10,5 | 9 | lietuvių, rusų | 1,6 | 1,1 | lopšeliai-darželiai, mokyklos-darželiai, Tauralaukio progimnazija, priešmokyklinių grupių pagal poreikį – kitos progimnazijos ir pagrindinės mokyklos |
| Specializuotos paskirties Grupėje |
| 10,5 | 9 | lietuvių, rusų | 1,6 | 1,1 | lopšeliai-darželiai „Eglutė“, „Gintarėlis“, „Giliukas“, „Pagrandukas“, „Pušaitė“, „Žiburėlis“, Regos ugdymo centras |
| Specialiosios paskirties Grupėje |
| 10,5 | 9 | lietuvių, rusų | 2,2 | 1,1 | lopšeliai-darželiai „Čiauškutė“, „Sakalėlis“, „Švyturėlis“, „Versmė“ |

17.2. ugdomajai veiklai nustatomas 9 val. per dieną (8.00–17.00 val.) laikas; vaikų atvedimui iki ugdomosios veiklos pradžios skiriama 0,5 val., o pasiėmimui po ugdomosios veiklos pabaigos – 1,0 val.;

17.3.Grupėje ugdomosios veiklos metu dirba vienas pedagoginis darbuotojas ir vienas nepedagoginis darbuotojas;

17.4. vaikų atvedimo ir jų pasiėmimo metu dirba ikimokyklinio ugdymo auklėtojas ar priešmokyklinio ugdymo pedagogas, kuris individualiai bendrauja su vaikais ir jų tėvais, aptardamas vaiko daromą pažangą, savijautą ir problemas;

17.5. atsižvelgus į sukomplektuotos grupės vaikų gimtąją kalbą, nustatoma *Grupės lietuvių ar rusų ugdomoji kalba:*

17.5.1. ikimokyklinio ir priešmokyklinio amžiaus vaikams, ugdomiems lietuvių ar rusų kalba, taikomi tie patys Grupės veiklos principai;

17.5.2. kiekviena Švietimo įstaiga, įgyvendinanti ikimokyklinio ugdymo programą rusų kalba, tėvų pageidavimu užtikrina galimybę vaikams ugdytis lietuvių kalba, skiriant dalį ikimokyklinio ugdymo programos laiko;

17.5.3. kiekviena Švietimo įstaiga, įgyvendinanti priešmokyklinio ugdymo programą rusų kalba, ne mažiau kaip 4 val. per savaitę skiria ugdymui lietuvių kalba. Šiuos užsiėmimus veda priešmokyklinio ugdymo pedagogas ar valstybinės kalbos mokytojas (auklėtojas);

17.6. *kitos teikiamos Grupėje paslaugos:*

17.6.1. pagal Ikimokyklinio ugdymo programoje ir Priešmokyklinio ugdymo bendrojoje programoje nustatytus reikalavimus su visais Grupės vaikais užsiėmimus veda meninio ugdymo mokytojas;

17.6.2. pagal poreikį teikiama logopedo pagalba Švietimo įstaigoje, psichologo – Klaipėdos pedagoginėje psichologinėje tarnyboje;

17.6.3. kitų specialistų (specialiojo pedagogo, tiflopedagogo, surdopedagogo, kineziterapeuto ar judesio korekcijos mokytojo ir kt.) pagalba gali būti teikiama specialiosios ar specializuotos paskirties Grupėse arba Klaipėdos pedagoginėje psichologinėje tarnyboje;

17.6.4. vaikams, turintiems didelių ir labai didelių specialiųjų ugdymosi poreikių ir ugdomiems pagal Priešmokyklinio ugdymo bendrąją programą, gali būti skiriama mokytojo (auklėtojo) padėjėjo pagalba Savivaldybės administracijos komisijos, patvirtintos Savivaldybės administracijos direktoriaus įsakymu, sprendimu;

17.6.5. užtikrinama vaikų sveikatos priežiūra Lietuvos Respublikos sveikatos apsaugos ministro nustatyta tvarka;

17.7. siekiant gerinti vaikų sveikatą, tenkinti individualius jų saviraiškos poreikius bei užtikrinti Švietimo įstaigos veiklos savitumą, į Ikimokyklinio ugdymo programą ir Priešmokyklinio ugdymo bendrąją programą gali būti integruojamos Neformaliojo vaikų švietimo (toliau – NVŠ) programos, vykdomos ugdymo proceso metu. Rekomenduojama, kad viena iš NVŠ programų būtų skirta vaikų sveikatos saugojimo ir judėjimo kompetencijos ugdymui, kita(os) – meninės (muzikos, vaidybos, dailės, šokio) ir kitų kompetencijų (komunikavimo, socialinės, pažinimo) ugdymui. NVŠ programos rengiamos, tvirtinamos ir derinamos vadovaujantis 12 punkto nuostatomis.

Vykdomų programų sąrašas skelbiamas Švietimo įstaigos internetinėse svetainėse. Pagal NVŠ programas užsiėmimus pogrupiais veda neformaliojo švietimo mokytojas (auklėtojas). NVŠ programų skaičius Švietimo įstaigoje priklauso nuo joje veikiančių Grupių skaičiaus:

|  |  |  |
| --- | --- | --- |
| Grupių skaičius Švietimo įstaigoje | Maksimalus NVŠ programų skaičius | Maksimalus NVŠ mokytojo (auklėtojo) etatų skaičius |
| iki 6 | 2 | 1,0 |
| iki 9 | 3 | 1,5 |
| 10 ir daugiau | 4 | 2,0 |

17.8. pasibaigus ugdymo procesui, tėvams pageidaujant, mokama neformaliojo vaikų švietimo paslauga gali būti teikiama ir kitų neformaliojo vaikų švietimo paslaugų teikėjų;

17.9. higienos normos nustatyta tvarka organizuojamas vaikų maitinimas;

17.10. sudaroma galimybė vaikų poilsiui tam skirtose patalpose ir ( ar) pritaikytose erdvėse;

17.11. gali būti *nuolatinė arba laikinai priskirta vaiko ugdymo vieta:*

17.11.1. nuolatinė priskirta vaiko ugdymo vietayra tada, kai Švietimo įstaigoje vaikui priskiriama konkreti Grupė, kurioje jis ugdomas. Grupės ugdomoji veikla gali būti vykdoma Švietimo įstaigos vadovo nustatytu laiku priskirtose patalpose, aktų, sporto salėse, dailės, muzikinei, teatrinei, sveikatinimo ir kitai veiklai pritaikytose patalpose, lauke, edukacinėse išvykose ir kitose erdvėse;

17.11.2. laikinai priskirta vaiko ugdymo vietayra tada, kai vaikui laikinai priskiriama kita Grupė toje pačioje ar kitoje Švietimo įstaigoje, kurioje jis laikinai ugdomas. Šis atvejis gali būti taikomas vasaros mėnesiais arba kai Švietimo įstaiga laikinai nutraukia veiklą (pastato renovacijos, rekonstrukcijos, kapitalinio remonto metu, dėl susidariusių avarinių situacijų ar kitų atvejų, kai Švietimo įstaiga ar Grupė negali vykdyti veiklos nuolatinėje vaiko ugdymo vietoje).

18. **4,5 val. Grupės veiklos Modelis**:

18.1. gali būti taikomas atliepiant gyventojų poreikį:

|  |  |  |  |  |
| --- | --- | --- | --- | --- |
| Grupės veiklos trukmė (val. per parą) | Grupės ugdomosios veiklos trukmė (val. per parą) | Ugdomoji kalba | Darbuotojų etatų skaičius | Ugdymo vieta |
| ikimokyklinio ugdymo auklėtojas, priešmokyklinio ugdymo pedagogas | auklėtojo padėjėjas / mokytojo padėjėjas |
| Bendrosios paskirties Grupėje |
| 4,5 | 4 | lietuvių, rusų | 0,7 | 0,6 | lopšeliai-darželiai, mokyklos-darželiai, Tauralaukio progimnazija, priešmokyklinių grupių pagal poreikį – kitos progimnazijos ir pagrindinės mokyklos  |
| Specializuotos paskirties Grupėje |
| 4,5 | 4 | lietuvių, rusų | 0,7 | 0,6 | lopšeliai-darželiai „Eglutė“, „Gintarėlis“, „Giliukas“, „Pagrandukas“, „Pušaitė“, „Žiburėlis“, Regos ugdymo centras |
| Specialiosios paskirties Grupėje |
| 4,5 | 4 | lietuvių, rusų | 0,9 | 0,6 | lopšeliai-darželiai „Čiauškutė“, „Sakalėlis“, „Švyturėlis“, „Versmė“ |

18.2. Grupės veikla vykdoma pagal šiam Modeliui paruoštas 4 val. Ikimokyklinio ugdymo ar Priešmokyklinio ugdymo bendrąją programas, kurios rengiamos, tvirtinamos ir derinamos pagal 12 ir 13 punktų nuostatas. Vaikams taikomas dienos režimas be pietų miego, nustatant 8.00–12.00, 8.30–12.30 arba 9.00–13.00 val. grupės darbo laiką. Vaikų atvedimui iki ugdomosios veiklos pradžios ir pasiėmimui po ugdomosios veiklos pabaigos skiriama po 15 min.;

18.3. Šio Modelio Grupės gali būti steigiamos ir Švietimo įstaigoms, vykdančioms ikimokyklinį ir priešmokyklinį ugdymą, priskirtose kitų įstaigų patalpose, kuriose netikslinga arba nėra sąlygų steigti ilgesnės trukmės veiklos Grupes;

18.4. išimties tvarka šis Modelis gali būti taikomas atskiriems vaikams Grupėse, dirbančiose ilgiau nei 4,5 val., pasirašius su tėvais atitinkamą sutartį, šiais atvejais:

18.4.1. ankstyvojo amžiaus vaikų Grupėse – ne ilgiau kaip vieną mėnesį vaikų adaptacijos Grupėje metu;

18.4.2. vaikams, kurie dažnai serga ir turi šeimos gydytojo rekomendaciją „Dėl tausojančio sveikatą režimo“. Tokiems vaikams taikoma Švietimo įstaigos paruošta programa, intensyvinant ugdomąsias veiklas ir jas integruojant į visos Grupės vaikų veiklą;

18.5. šio Modelio Grupėse teikiamos tos pačios kitos paslaugos (išskyrus nurodytą 17.10. papunktyje) ir taikomos tos pačios veiklos nuostatos kaip ir baziniame Grupės veiklos Modelyje.

19. **9 val. Grupės veiklos Modelis:**

19.1. šį veiklos Modelį, atliepiant poreikį, rekomenduotina taikyti priešmokyklinio ugdymo Grupėse, kurios veikia bendrojo ugdymo mokyklose ar ikimokyklinio ugdymo grupėse, jei, tėvams pageidaujant, susidaro tokia Grupė:

|  |  |  |  |  |
| --- | --- | --- | --- | --- |
| Grupės veiklos trukmė (val. per parą) | Grupės ugdomosios veiklos trukmė (val. per parą) | Ugdomoji kalba | Darbuotojų etatų skaičius | Ugdymo vieta |
| ikimokyklinio ugdymo auklėtojas, priešmokyklinio ugdymo pedagogas | auklėtojo padėjėjas / mokytojo padėjėjas |
| Bendrosios paskirties Grupėje |
| 9 | 8 | lietuvių, rusų | 1,36 | 1 | lopšeliai-darželiai, mokyklos-darželiai, Tauralaukio progimnazija, priešmokyklinių grupių pagal poreikį – kitos progimnazijos ir pagrindinės mokyklos |
| Specializuotos paskirties Grupėje |
| 9 | 8 | lietuvių, rusų | 1,36 | 1 | lopšeliai-darželiai „Eglutė“, „Gintarėlis“, „Giliukas“, „Pagrandukas“, „Pušaitė“, „Žiburėlis“, Regos ugdymo centras |
| Specialiosios paskirties Grupėje |
| 9 | 8 | lietuvių, rusų | 1,88 | 1 | lopšeliai-darželiai „Čiauškutė“, „Sakalėlis“, „Švyturėlis“, „Versmė“ |

19.2. ugdomajai veiklai nustatoma 8 val. ugdymo per dieną trukmė: 8.00–16.00, 8.30–16.30 arba 9.00–17.00; vaikų atvedimui iki ugdomosios veiklos pradžios ir pasiėmimui po ugdomosios veiklos pabaigos skiriama po 0,5 val.. Taikoma Švietimo įstaigos paruošta ugdomąsias veiklas intensyvinanti programa, rengiama, tvirtinama ir derinama vadovaujantis 12 ir 13 punkto nuostatomis;

19.3. šio Modelio Grupėse teikiamos tos pačios kitos paslaugos ir taikomos tos pačios veiklos nuostatos kaip ir baziniame Grupės veiklos Modelyje.

20. **12 val. Grupės veiklos Modelis:**

20.1. šio Modelio Grupėskomplektuojamos kaip budinčios grupės, sudarant dirbantiems tėvams galimybę atvesti vaikus į Švietimo įstaigą anksčiau ir (ar) pasiimti vėliau nei nustatyta baziniame Grupės veiklosModelyje:

|  |  |  |  |  |
| --- | --- | --- | --- | --- |
| Grupės veiklos trukmė (val. per parą) | Grupės ugdomosios veiklos trukmė (val. per parą) | Ugdomoji kalba | Darbuotojų etatų skaičius | Ugdymo vieta |
| ikimokyklinio ugdymo auklėtojas, priešmokyklinio ugdymo pedagogas | auklėtojo padėjėjas / mokytojo padėjėjas |
| Bendrosios paskirties Grupėje |
| 12 | 9 | lietuvių, rusų | 1,82 | 1,1 | lopšeliai-darželiai, mokyklos-darželiai, Tauralaukio progimnazija, priešmokyklinių grupių pagal poreikį – kitos progimnazijos ir pagrindinės mokyklos |
| Specializuotos paskirties Grupėje |
| 12 | 9 | lietuvių, rusų | 1,82 | 1,1 | lopšeliai-darželiai „Eglutė“, „Gintarėlis“, „Giliukas“, „Pagrandukas“, „Pušaitė“, „Žiburėlis“, Regos ugdymo centras |
| Specialiosios paskirties Grupėje |
| 12 | 9 | lietuvių, rusų | 2,5 | 1,1 | lopšeliai-darželiai „Čiauškutė“, „Sakalėlis“, „Švyturėlis“, „Versmė“ |

20.2. šiame Modelyje, kaip ir baziniame Modelyje, nustatomas 9 val. ugdomosios veiklos laikas (8.00–17.00 val.), kitas laikas skiriamas vaikų atvedimui ir pasiėmimui (1,5 val.) ir priežiūrai (1,5 val.);

20.3. Grupės veiklos laikas yra nuo 7 val. iki 19 val. Tėvai gali pasirinkti tokį vaikų priežiūros laiką:

|  |  |  |
| --- | --- | --- |
| Priežiūros laiko pradžia | Priežiūros laiko pabaiga | Priežiūros laiko trukmė |
| 7,00 val.; 18,00 val. | 7.30 val.; 19,00 val. | 1,5 val. |
| 7,00 val.; 18,00 val. | 7.30 val.; 18,30 val. | 1 val. |
| 7,00 val. | 7.30 val.; | 0,5 val.; |
| 18,00 val. | 18,30 val. | 0,5 val. |
| 18,00 val. | 19,00 val. | 1 val. |

20.4. kitos šiame Modelyje teikiamos paslaugos ir taikomos veiklos nuostatos yra tos pačios kaip ir baziniame Grupės veiklos Modelyje.

21. **24 val. (savaitinės) Grupės veiklos Modelis:**

21.1.veiklos trukmė yra 24 val. per parą, 108 val. per savaitę, iš jų: 45 val. skiriamos ugdomajai veiklai, 63 val. – vaikų priežiūrai. Grupės veiklos laikas yra nuo 7.00 val. pirmadienį iki 19.00 val. penktadienį:

|  |  |  |  |  |
| --- | --- | --- | --- | --- |
| Grupės veiklos trukmė (val. per parą) | Grupės ugdomosios veiklos trukmė (val. per parą) | Ugdomoji kalba | Darbuotojų etatų skaičius | Ugdymo vieta |
| ikimokyklinio ugdymo auklėtojas, priešmokyklinio ugdymo pedagogas | auklėtojo padėjėjas / mokytojo padėjėjas | naktinė auklė |
| Bendrosios paskirties Grupėje |
| 24 | 9 | lietuvių, rusų | 1,82 | 1,5 | 1,3 | lopšeliai-darželiai „Šermukšnėlė“,“Žemuogėlė“, „Žilvitis“ |
| Specializuotos paskirties Grupėje |
| 24 | 9 | lietuvių | 1,82 | 1,5 | 1,3 | lopšelis-darželis „Giliukas“ |
| Specialiosios paskirties Grupėje |
| 24 | 9 | lietuvių | 2,5 | 1,5 | 1,82 | 1,5 | 1,3 |

21.2. šis Modelis taikomas tik tuo atveju, kai dėl objektyvių priežasčių tėvai negali rūpintis vaiko ugdymu (jei vaiką auginančių tėvų darbas yra pamaininis, vakarinis arba naktinis) arba, šeimos situaciją įvertinus Savivaldybės Vaiko teisių apsaugos skyriui, Savivaldybės vaiko gerovės komisijos nutarimu yra paskirta kompleksinė pagalba vaikui ir šeimai. Kitais nenumatytais atvejais vaiko priskyrimo į šio Modelio grupę klausimas svarstomas Savivaldybės administracijos Vaikų priėmimo į Švietimo įstaigas komisijoje;

21.3. šio Modelio Grupėse gali būti teikiama mokama vaikų priežiūros paslauga kitiems vaikams, toje pačioje Švietimo įstaigoje lankantiems bazinio modelio Grupes, be nakvynės, kaip nurodyta 12 val. Grupės veiklos Modelyje, arba pavieniais atvejais su nakvyne;

21.4. išskirtiniais atvejais vienkartinė mokama vaikų priežiūros paslauga nuo 18 val. be nakvynės arba su nakvyne gali būti teikiama ir kitoje Švietimo įstaigoje ugdomiems vaikams, Grupėje priskyrus laikiną ugdymo vietą. Tokius atvejus kartu su tėvais suderina abiejų Švietimo įstaigų vadovai;

21.5. kitos šiame Modelyje teikiamos paslaugos ir taikomos veiklos nuostatos yra tokios pačios kaip ir baziniame Grupės veiklos Modelyje.

**IV SKYRIUS**

**BAIGIAMOSIOS NUOSTATOS**

22. Tėvams pageidaujant ir esant tinkamoms sąlygoms, Savivaldybės taryba gali nustatyti kitokį priešmokyklinės Grupės, o Savivaldybės administracijos direktorius – kitokį ikimokyklinės Grupės veiklos Modelį pagal Grupės ugdymo vietą, trukmę (per savaitę, parą), teikiamas paslaugas vaikui, ugdomąją kalbą, mokytojų ir kitų specialistų, dirbančių Grupėje, skaičių.

23. Grupių veiklos Modelių įgyvendinimas finansuojamas iš valstybės biudžeto, vadovaujantis Mokinio krepšelio lėšų apskaičiavimo ir paskirstymo metodika, patvirtinta Lietuvos Respublikos Vyriausybės nutarimu, Savivaldybės biudžeto, rėmėjų ir kitomis lėšomis.

24. Šio Aprašo įgyvendinimo kontrolę vykdo Savivaldybės administracijos direktorius ir atsiskaito Savivaldybės tarybai Klaipėdos miesto savivaldybės tarybos reglamento nustatyta tvarka.

25. Šis Aprašas skelbiamas Teisės aktų registre ir Savivaldybės interneto svetainėje.

–––––––––––––––––––––